ஆயின காலத்து, ஆர்த்தார், 'அமர்த்தொழில் அஞ்சி, அப்பால் போயினன்' என்பது உன்னி, வானர வீரர் போல்வார்; நாயகற்கு இளைய கோவும் அன்னதே நினைந்து, நக்கான்; மாயையைத் தெரிய உன்னார், போர்த் தொழில் மாற்றி நின்றார்.	187 அது கணத்து, அனுமன் தோள் நின்று ஐயனும் இழிந்து, வெய்ய கது வலிச் சிலையை வென்றி அங்கதன் கையது ஆக்கி, முதுகு உறச் சென்று நின்ற கணை எலாம் முறையின் வாங்கி, விதுவிதுப்பு ஆற்றலுற்றான், விளைகின்றது உணர்ந்திலாதான்.	188